A l'efecte d'admissió a aquesta convocatòria, es tindran en compte les dades que les persones participants hagin declarat a la sol·licitud de participació.
Per tant, qui incorri en inexactituds o falsedats podrà ser exclòs de la convocatòria en qualsevol moment.
La persona participant només haurà d'aportar la documentació que acrediti el compliment dels requisits exigits a la convocatòria i, si s'escau, la documentació acreditativa dels mèrits, quan el Tribunal Qualificador acordi i faci pública la data o dates de presentació de la documentació acreditativa dels requisits, dels mèrits o de qualsevol altra documentació, que la persona participant haurà de presentar als llocs establerts a la base 3.1.b) de la convocatòria (veure PAS 1, Punts de tramitació presencial).
Per a l'admissió en aquest procés selectiu, les persones participants han de complir els requisits el dia que finalitza el termini de presentació de sol·licituds i mantenir-los fins al moment de la presa de possessió com a funcionari/ària de carrera, llevat dels corresponents a llengua catalana i llengua castellana.
A la sol·licitud de participació, s'hi ha d'adjuntar el document acreditatiu del pagament de la taxa.
La manca de pagament, el pagament incomplet de la taxa o el fet de no acreditar, si s'escau, l'exempció o la bonificació de la taxa determinen l'exclusió de la persona participant del procés selectiu a les llistes definitives de persones participants admeses i excloses.
El pagament de la taxa a l'entitat bancària no substitueix el tràmit de presentació de la sol·licitud en el termini i la forma escaients.
No és procedent la devolució de la taxa en els supòsits d'exclusió de les proves selectives per una causa imputable a la persona interessada.
Vegeu les bases de la convocatòria
A través de la plataforma Tràmits Gencat, mitjançant el formulari habilitat a aquest efecte i seguint les instruccions que proporciona la mateixa aplicació.
Les sol·licituds tramitades per aquest portal queden registrades automàticament en el Registre general electrònic.
Mitjançant el model de sol·licitud d'admissió en suport paper, que es pot obtenir al web del Departament d'Interior.
Si disposeu de certificat digital, es pot consultar l'estat del tràmit a la secció La meva carpeta.
Si no disposeu de certificat digital, es pot consultar l'estat del tràmit a l' estat de les meves gestions.
Finalitzat el termini de presentació de sol·licituds de participació, el secretari general del Departament d'Interior dictarà resolució en el termini màxim d'1 mes i declararà aprovada la llista provisional de persones participants admeses i excloses de la convocatòria, amb indicació del torn pel qual participen i del motiu d'exclusió, si s'escau.
A la resolució, que es publicarà al DOGC, s'indicaran els llocs on s'exposaran les llistes de les persones participants admeses i excloses.
Les persones participants que no indiquin el torn pel qual participen s'entendrà que opten pel torn lliure.
L'endemà de la publicació al DOGC d'aquesta llista, les persones participants disposaran d'un termini de 10 dies hàbils per presentar al·legacions adreçades a esmenar els defectes imputables a elles o acreditar la documentació sol·licitada o esmenar els defectes de la seva sol·licitud inicial.
Les persones participants que no esmenin dins d'aquest termini el defecte imputable a elles que n'hagi motivat l'exclusió, es considerarà que desisteixen de la petició i s'arxivarà la seva sol·licitud sense cap altre tràmit.
En qualsevol cas, les persones participants han de comprovar fefaentment no només que no figuren a la llista d'excloses, sinó que els seus noms figuren a la llista d'admeses.
Una vegada transcorreguts 15 dies hàbils des de l'expiració del termini anterior es faran públiques, mitjançant resolució del secretari general del Departament d'Interior que es publicarà al DOGC, les llistes definitives de persones participants admeses i excloses a la convocatòria, amb indicació del torn pel qual participen i dels motius d'exclusió, si s'escau.
Així mateix, en aquesta resolució es farà constar la data, l'hora i el lloc de realització de la primera prova, l'ordre d'actuació de les persones participants i els llocs on s'exposaran aquestes llistes.
Els errors materials, de fet i aritmètics es poden esmenar en qualsevol moment.
Les publicacions oficials relatives a la convocatòria es duen a terme a través del Tauler d'anuncis de la Seu electrònica de la Generalitat de Catalunya e-Tauler.
Aquestes publicacions, així com la resta d'actes que se'n derivin, els continguts informatius i els models de documents a què fan referència aquestes bases, es poden consultar a:
Amb la publicació de les resolucions al DOGC i l'exposició de les llistes als taulers d'anuncis en els llocs que s'hi indiquin es considerarà realitzada la notificació oportuna a les persones interessades i s'iniciaran els terminis als efectes de possibles reclamacions o recursos.
El procediment selectiu és el concurs oposició i consta de les fases següents:
La fase d'oposició es valora fins a un màxim de 40 punts i està constituïda per les proves següents:
En la fase de concurs, que no té caràcter eliminatori, es valoren, fins a un màxim de 20 punts, els mèrits descrits a les bases de la convocatòria.